OpenLLM-France/wikimedia huggingface dataset:
# Cavalleria (territori)

Una cavalleria era als països de la Corona d'Aragó el patrimoni de casa i terres concedit a un cavaller, suficient per al seu manteniment i amb l'obligació de tenir sempre disposats un cavall i armes per al servei del seu senyor.
Al Principat de Catalunya, la cavalleria és esmentada ja als Usatges i als Costums de Tortosa. Constituïa el patrimoni concedit al grau inferior de la jerarquia feudal, però sovint era concedida directament pel rei —Jaume I encara n'atorgà— per tal com el fet de posseir una cavalleria obligava el seu propietari a prendre part en les hosts reials.
Arran de la conquesta de Mallorca i de Menorca, al segle xiii, fou una unitat de terra que serví per al repartiment. A Mallorca, els posseïdors d'una cavalleria tenien l'obligació de mantenir un cert nombre de cavalls armats per a la defensa de l'illa. Els titulars de les cavalleries rebien les terres en qualitat de feu, d'acord amb els usatges. Els cavallers exercien la jurisdicció civil i criminal baixa i podien percebre rendes i drets senyorials. El nombre de cavalls armats es fixà en 43 a la part reial i 60 a la part dels magnats. L'extensió de les cavalleries de la part reial era variable, encara que les dimensions usuals eren de 20 jovades (aproximadament unes 227 ha). A Menorca, també foren atorgades directament pel rei.
A València, la cavalleria concedida pels nobles, o cavalleria d'honor, procedent de l'època de la conquesta, era també anomenada cavalleria de conquesta. A Aragó, enfront de la caballería de honor donada pels rics homes, hi havia la caballería de mesnada o mesnadería, que, a diferència d'aquella, no era perpètua, sinó només mantinguda mentre durés el servei.

## Referències

* ↑ «Diccionari de la llengua catalana» (en català). [Consulta: 22 desembre 2021].
* ↑ «Cavalleria». A: Dolç i Dolç, Miquel (coord.). Gran Enciclopèdia de Mallorca. Volum 3. Palma: Promomallorca, p. 237. ISBN 84-8661702-2.
* ↑ Serrano, Jorge Sáiz. Guerra y nobleza en la corona de Aragón. La caballeria en los ejércitos del Rey (Siglos XIV-XV) (Tesi) (en castellà). Universitat de València, 2004.
Viccionari
# Konstandinos Tsiklitiras

Konstandinos Tsiklitiras, també conegut com a Kostas Tsiklitiras —en grec: Κωνσταντίνος Τσικλητήρας — Pilos, Pilos, Grècia 30 d'octubre de 1888 - ? 10 de febrer de 1913) fou un atleta grec, que destacà a principis del segle xx i guanyà quatre medalles olímpiques.
Va néixer el 1888 a la ciutat de Pilos, població a la prefectura de Messènia, que en aquells moments formava part del Regne de Grècia i avui dia forma part de la República de Grècia. El 1905 inicià els estudis de medicina a Atenes.
Va participar, als 17 anys, en els Jocs Olímpics d'Estiu de 1906 realitzats a Atenes (Grècia), els anomenats Jocs Intercalats i no reconeguts oficialment pel Comitè Olímpic Internacional (COI), on fou sisè en la prova de salt d'alçada aturat i vuitè en la prova salt de llargada aturat. En els Jocs Olímpics d'Estiu de 1908 celebrats a Londres (Regne Unit) va aconseguir guanyar la medalla de plata en aquestes dues proves, passant a guanyar en els Jocs Olímpics d'Estiu de 1912 celebrats a Estocolm (Suècia) la medalla de bronze en la prova de salt d'alçada aturat i la medalla d'or en el salt de llargada aturat, establint un nou rècord olímpic amb un salt de 3.37 metres.
Va morir el 1913 en un lloc desconegut a conseqüència d'un brot de meningitis contret durant la seva participació en les Guerres Balcàniques. La seva casa familiar, a Pilos, acull un museu amb els seus èxits atlètics.

## Referències

* 1 2 3 «Olympedia – Kostas Tsiklitiras». [Consulta: 8 octubre 2024].
* ↑ Κιτροέφ, Αλέξανδρος. Ελλάς, Ευρώπη, Παναθηναϊκός!. greekworks.com, 2010, p. 28.
* ↑ Konstantinos TSIKLITIRAS. athletix.org
* ↑ «Tsiklitiras House». pylos.info. [Consulta: 10 juny 2022].
* ↑ Decker, Wolfgang «Honour where honour is due: News of the Olympic Champion Kostis Tsiklitiras from Pylos». Diagoras: International Academic Journal on Olympic Studies, vol. 2, 01-11-2018, pàg. 13–26.
# Fritz Bartholomae

Fritz Bartholomae (Krefeld, Rin del Nord-Westfàlia, 29 d'octubre de 1886 – 12 de setembre de 1915) va ser un remer alemany que va competir a començaments del segle xx. Era germà del també remer Willi Bartholomae. Va morir al camp de batalla durant la Primera Guerra Mundial.
El 1912 va prendre part en els Jocs Olímpics d'Estocolm, on guanyà la medalla de bronze en la competició del vuit amb timoner del programa de rem. El mateix 1912 guanyà el campionat nacional de vuit amb timoner.

## Referències

* 1 2 «Fritz Bartholomae Olympic Results». sports-reference.com. Arxivat de l'original el 4 de febrer 2013. [Consulta: 17 febrer 2017].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 27 de febrer 2017. [Consulta: 17 febrer 2017].
* ↑ Deutsches Meisterschaftsrudern (DMR) Achter - Männer (Plätze 1 – 3) (alemany)
# Erich Graf von Bernstorff

Erich Adolf Ernst von Bernstorff-Gyldensteen (Raguth, Mecklenburg-Pomerània Occidental, 26 de juny de 1883 – Enggaard, Tønder, Dinamarca, 6 d'octubre de 1968) va ser un tirador alemany que va competir a començaments del segle xx.
El 1912 va prendre part en els Jocs Olímpics d'Estocolm, on disputà dues proves del programa de tir. Guanyà la medalla de bronze en la competició de fossa olímpica per equips, mentre en la prova individual fou divuitè.

## Referències

* ↑ «Erich, Count von Bernstorff-Gyldensteen Olympic Results». sports-reference.com. Arxivat de l'original el 21 d’agost 2011. [Consulta: 8 abril 2017].
* ↑ Perfil a databaseolympics.com
* ↑ Perfil a olympic.org
# Wilhelm von Hohenau

Wilhelm von Hohenau (Berlín, 27 de novembre de 1884 – Hamburg, 11 d'abril de 1957) va ser un graf i genet alemany que va competir a començaments del segle xx.
Era el segon fill de Friedrich von Hohenau, net del príncep Albert de Prússia i cosí segon de l'emperador Guillem II.
El 1912 va prendre part en els Jocs Olímpics d'Estocolm, on va guanyar la medalla de bronze en la prova de salts d'obstacles per equips del programa d'hípica, formant equip amb Sigismund Freyer, Ernst Deloch i Frederic Carles de Prússia, amb el cavall Pretty Girl; mentre en la prova individual fou sisè. A banda d'aquest èxit, entre 1920 i 1933 guanyà 227 torneigs per tot Europa.

## Referències

* ↑ Marek, Miroslav. «hohz/hohenz6.html». Genealogy.EU.
* ↑ «Wilhelm, Count von Hohenau Olympic Results». sports-reference.com. Arxivat de l'original el 8 de novembre 2012. [Consulta: 9 juny 2017].
* ↑ Munzinger.de-profile
# Kurt Malisch

Kurt Paul Malisch (Landsberg an der Warthe, Prússia, 15 de juny de 1881 – 9 d'abril de 1970) va ser un nedador alemany, que va competir a començaments del segle xx.
Especialista en la modalitat de braça, el 1912 va prendre part en els Jocs Olímpics d'Estocolm, on disputà dues proves del programa de natació. En els 200 metres braça guanyà la medalla de bronze en quedar rere els seus compatriotes Walter Bathe i Wilhelm Lützow. En els 400 metres braça fou quart.

## Referències

* ↑ «Paul Malisch Olympic Results». sports-reference.com. Arxivat de l'original el 19 de maig 2011. [Consulta: 8 setembre 2016].
* ↑ Kluge, Volker. Olympische Sommerspiele. Die Chronik I. Athen 1896 – Berlin 1936. Berlin 1997, ISBN 3-328-00715-6, pàg. 342
* ↑ Perfil databaseolympics.com
# Franz von Zedlitz und Leipe

Franz Adolf Eduard Benjamin von Zedlitz und Leipe (Berlín, 21 d'abril de 1876 – Brochocin, Trzebnica, Polònia, 29 de març de 1944) va ser un tirador alemany que va competir a començaments del segle xx.
El 1912 va prendre part en els Jocs Olímpics d'Estocolm, on disputà dues proves del programa de tir. Guanyà la medalla de bronze en la competició de fossa olímpica per equips, mentre en la prova individual fou quart.

## Referències

* ↑ «Franz, Baron von Zedlitz und Leipe Olympic Results». sports-reference.com. Arxivat de l'original el 11 de setembre 2015. [Consulta: 8 abril 2017].
* ↑ Perfil a databaseolympics.com
* ↑ Perfil a olympic.org
# John Blake

John Percy "Jack" Blake (Shoreditch, Londres, 13 de novembre de 1874 – Kensington, Londres, 19 de desembre de 1950) va ser un tirador anglès que va competir a començaments del segle XX i que va disputar tres edicions dels Jocs Olímpics. També fou un bon jugador de waterpolo i un boxejador amateur.
El 1908 va prendre part en els Jocs Olímpics de Londres, on disputà la competició d'espasa individual del programa d'esgrima, on quedà eliminat en la primera ronda.
Quatre anys més tard, als Jocs d'Estocolm, guanyà la medalla de plata en la competició d'espasa per equips, mentre en la prova d'espasa individual quedà eliminat en sèries.
Durant la Primera Guerra Mundial va ser l'encarregat de la Secció d'explosius del Ministeri de Municions. El 1919 va ser triat per al London County Council com a regidor del Progressive Party en representació d'Islington. Va ser reelegit per a un segon mandat de tres anys el 1922, i es va unir al Partit Laborista el 1924. Entre 1925 i 1931 va ser regidor en representació de Camberwell, Peckham. Va perdre el seu seient en les eleccions de 1931, però el va recuperar el 1934, mantenint-lo fins a 1946. Va ser President del Consell del Comtat de Londres entre 1942 i 1943.

## Referències

* ↑ «BLAKE, Jack Percy». Who Was Who. Oxford University Press, 2014. [Consulta: 29 gener 2015].
* 1 2 «Jack Blake Olympic Results». sports-reference.com. Arxivat de l'original el 26 d'octubre 2012. [Consulta: 25 setembre 2016].
* ↑ «John BLAKE». Comitè Olímpic Internacional. [Consulta: 12 juny 2016].
* 1 2 «Obituary: Mr. J. P. Blake». The Times, 21-12-1950, p. 6.
* ↑ Jackson, W Eric. Achievement: A Short History of the London County Council. Longmans, 1965, p. 246, 255.
# Les rebels

Les rebels (títol original en danès, Ustyrlig, lit. ‘Incontrolable’; distribuïda en anglès com a Unruly, lit. ‘Indisciplinada’) és un llargmetratge danès del 2023 dirigit per Malou Reymann. El guió és de la mateixa Reymann en col·laboració amb Sara Isabella Jønsson. Està produïda per Matilda Appelin per a Nordisk Film. S'ha subtitulat al català.
L'acció està ambientada a la Dinamarca de la dècada del 1930 i està inspirada en fets reals. Es tracta de l'adolescent Maren, qui envien a la institució de dones d'Sprogø perquè la consideren una promiscua. Allí s'espera que aprengui a comportar-se com una dona jove normal i adequada.

## Repartiment

* Emilie Kroyer Koppel – Maren
* Jessica Dinnage – Sørine
* Lene Maria Christensen – Frida Nielsen
* Anders Heinrichsen – Hans-Otto Wildenskov
* Danica Curcic – Ursuala Ahlefeldt-Laurvig

## Premis i reconeixements

La pel·lícula es va estrenar al Festival Internacional de Cinema de Toronto el 10 de setembre de 2022. També es va projectar en diversos festivals de cinema, com l'Oslo Pix i el Festival Internacional de Cinema Noruec. Durant el Festival de Cinema de Göteborg del 2023, va guanyar el Drac a la millor pel·lícula nòrdica, i durant la cerimònia dels premis Robert de 2024 va endur-se el guardó al millor guió original, així com Jessica Dinnage va ser premiada com el premi a la millor actriu de repartiment.
També va rebre el premi Fritz Gerlich al Festival de Cinema de Múnic de 2023. Emilie Kroyer Koppel va rebre el premi a millor actriu al Festival Internacional de Cinema de la Riviera de 2023.

## Referències

* 1 2 «Ustyrlig». Filmdatabasen / Det Danske Filminstitut. [Consulta: 16 febrer 2024].
* ↑ «Unruly». Goita què fan, ara!. [Consulta: 4 agost 2024].
* 1 2 «PRESS RELEASE: MALOU REYMANN'S FEATURE ‘UNRULY’ SELECTED FOR TORONTO INTERNATIONAL FILM FESTIVAL 2022» (en anglès americà). [Consulta: 4 agost 2024].
* ↑ «Ustyrlig». Oslo Pix. [Consulta: 16 febrer 2024].
* ↑ «Sterk historie om tvungen behandling». Filmfestivalen i Haugesund. [Consulta: 16 febrer 2024].
* ↑ «Winners for 2023 Goteborg Film Festival revealed». .
* ↑ «List of winners of Fritz Gerlich Prize». .
* ↑ «Riviera International Film Festival revealed». .
# Geoffrey Carr

Geoffrey Carr (Battersea, Londres, 22 de gener de 1886 – Ealing, Londres, 13 de juliol de 1969) va ser un remer anglès que va competir a començaments del segle xx.
El 1912 va prendre part en els Jocs Olímpics d'Estocolm, on guanyà la medalla de plata en la competició del quatre amb timoner del programa de rem, formant equip amb Julius Beresford, Karl Vernon, Charles Rought i Bruce Logan, i del qual n'era el timoner.

## Referències

* ↑ «Geoffrey Carr Olympic Results». sports-reference.com. Arxivat de l'original el 24 d’octubre 2012. [Consulta: 13 febrer 2017].
# Harold Dickason

Harold "Harry" Dickason (Harrogate, North Yorkshire, 16 d'abril de 1890 – Birmingham, 21 de gener de 1962) va ser un gimnasta artístic anglès que va competir a començament del segle xx.
El 1912 va prendre part en els Jocs Olímpics d'Estocolm, on va guanyar la medalla de bronze en el concurs complet per equips del programa de gimnàstica.

## Referències

* ↑ «Harry Dickason Olympic Results». sports-reference.com. Arxivat de l'original el 17 de desembre 2012. [Consulta: 23 setembre 2016].
* ↑ Perfil a databaseolympics.com
# Samuel Hodgetts

Samuel Ernest Hodgetts (Birmingham, 28 d'octubre de 1877 – Birmingham, 1944) va ser un gimnasta artístic anglès que va competir a començament del segle xx.
El 1908 va prendre part en els Jocs Olímpics de Londres, on fou sisè en la prova del concurs complet individual del programa de gimnàstica.
El 1912 va prendre part en els Jocs Olímpics d'Estocolm, on va guanyar la medalla de bronze en el concurs complet per equips del programa de gimnàstica. En el concurs complet individual fou vint-i-cinquè.
Vuit anys més tard, un cop finalitzada la Primera Guerra Mundial, va prendre part en els Jocs d'Anvers, on fou cinquè en el concurs complet per equips del programa de gimnàstica.

## Referències

* 1 2 3 «Samuel Hodgetts Olympic Results». sports-reference.com. Arxivat de l'original el 27 d’agost 2011. [Consulta: 2 setembre 2016].
* ↑ Perfil a databaseolympics.com
# Bruce Logan

Hubert Bruce Logan (Cambridge, Cambridgeshire, 2 de març de 1886 – Hitchin, Hertfordshire, 24 de novembre de 1965) va ser un remer anglès que va competir a començaments del segle xx.
Nascut Cambridge, fou membre del Thames Rowing Club. El 1909 i 1911 integrà la tripulació que guanyà la Stewards Challenge Cup de la Henley Royal Regatta. El 1912, juntament amb Charles Rought, guanyà la Silver Goblets. Aquell mateix any va prendre part en els Jocs Olímpics d'Estocolm, on guanyà la medalla de plata en la competició del quatre amb timoner del programa de rem, formant equip amb Julius Beresford, Karl Vernon, Charles Rought i Geoffrey Carr.

## Referències

* ↑ Henley Royal Regatta Results of Final Races 1839-1939 Arxivat March 9, 2012, a Wayback Machine.
* ↑ «Bruce Logan Olympic Results». sports-reference.com. Arxivat de l'original el 2012-10-24. [Consulta: 24 març 2017].
# Henry Macintosh

Henry Maitland Macintosh (Kelso, Scottish Borders, 10 de juny de 1892 – Albert, Somme, 26 de juliol de 1918) va ser un atleta escocès que va competir a començaments del segle xx. És conegut per haver guanyat una medalla d'or als Jocs Olímpics de 1912.
Nacut a Kelso, estudià al Glenalmond College i al Corpus Christi College de la Universitat de Cambridge. El 1912 va prendre part en els Jocs Olímpics d'Estocolm, on disputà tres proves del programa d'atletisme. En els 100 metres quedà eliminat en la primera sèrie i en els 200 no finalitzà la semifinal. Com a segon rellevista de la prova dels 4×100 metres relleus guanyà la medalla d'or. En aquesta prova es van veure beneficiats per la desqualificació de l'equip estatunidenc en semifinals i de l'alemany en la final per haver lliurat malament el testimoni.
El 1913 fou elegit president del Cambridge University Athletics Club, guanyà el campionat escocès i igualà el rècord britànic de les 100 iardes. Va disputar la darrera competició el 1914 i posteriorment marxà a Sud-àfrica. Poc després de l'inici de la Primera Guerra Mundial fou enviat a l'Argyll and Sutherland Highlanders. Va morir, sent capità, als 26 anys, de les ferides sofertes durant la Segona Batalla del Somme. Va ser enterrat al cementiri nacional de Senlis.

## Referències

* ↑ «Henry Macintosh Olympic Results». sports-reference.com. Arxivat de l'original el 1 d’agost 2015. [Consulta: 28 juny 2016].
* ↑ Henry Macintosh. trackfield.brinkster.net
* ↑ Macintosh, Henry Maitland, Commonwealth War Graves Commission. Consulta 14 setembre 2008
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 27 de febrer 2017. [Consulta: 28 juny 2015].
# William MacKune

William MacKune (Liverpool, Merseyside, 6 d'agost de 1882 – ?) va ser un gimnasta artístic anglès que va competir a començament del segle xx.
El 1912 va prendre part en els Jocs Olímpics d'Estocolm, on va guanyar la medalla de bronze en el concurs complet per equips del programa de gimnàstica.

## Referències

* ↑ «William MacKune Olympic Results». sports-reference.com. Arxivat de l'original el 15 de desembre 2012. [Consulta: 21 setembre 2016].
* ↑ Perfil a databaseolympics.com
# Parc solar Ramon Escriche

El Parc Solar Ramon Escriche és el parc d'energia solar fotovoltaica més gran de Catalunya, (2008) i el més gran del món utilitzant la tecnologia de cel·lules fotovoltaïques de triple unió. Està ubicat a Flix (Ribera d'Ebre) La construcció va començar el 2006, amb un crèdit de 47,3 milions d'euros garantit per Caixa Catalunya. El parc està ubicat a la Devesa i té una extensió de 29 hectàrees. Es considera com un referent industrial que haurà de contribuir a la diversificació econòmica de la vila. El parc té 880 plaques i genera 8,1 megawatt. El 2008 es va decidir eixamplar la instal·lació fins a 12 megawatts (4 Megawatts addicionals) i una inversió de 30 milions amb finançament de 27 Milions garantit per Bankia (antiga Caja Madrid) i el ICF (Institut Català de Finances). El parc, propietat de tres inversors privats, és administrat per la societat Flix Solar. Permet d'estalviar cada any l'emissió d'unes 13.400 tones de diòxid de carboni.
S'ha dedicat el parc a Ramon Escriche i Altabás (1920-2007), industrial i propietari de la finca de la Devesa on va crear el polígon industrial.

## Referències

* 1 2 Cervelló i Rodes, Frederic «La crisi industrial i la decadència de la Colònia Química de Flix (1972-2008)». Miscel·lània del CERE, 19, 2008, pàg. 211.
* ↑ Salas, Vicente. National Survey Report of PV Power Applications in Spain 2008 (pdf) (en anglès). International Energy Agency Co-operative Programme on Photovoltaic Power Systems, juliol del 2009, p. 19-21.
* ↑ «Caixa Catalunya assegura un crèdit per a la construcció d'un parc solar a Flix». TV3 - Notícies, 29-09-2006.
* ↑ Caixa Catalunya. Informe de responsabilitat social cooperativa '06 (pdf), 2006, p. 137.
* ↑ «Ecotècnia construeix a Flix el major parc fotovoltaic de Catalunya». VilaWeb, 21-11-2006.
* ↑ JO/CDA «El parque solar de Flix crecerá con una inversión de 30 millones» (en castellà). Expansión, 20-06-2008.
* ↑ «Tarragona albergará la mayor planta solar de células de triple unión del mundo» (en castellà). Energías Renovables, 08-05-2008.
# William Moore (atleta)

William Craig Moore (Fulham, Londres, 5 d'abril de 1890 – Worthing, West Sussex, 12 de maig de 1960) va ser un atleta anglès que va competir a començaments del segle xx.
El 1912 va prendre part en els Jocs Olímpics d'Estocolm, on disputà dues proves del programa d'atletisme. En els 3.000 metres per equips guanyà la medalla de bronze, mentre en els 1.500 metres quedà eliminat en sèries.

## Referències

* ↑ «William Moore Olympic Results». sports-reference.com. Arxivat de l'original el 12 de novembre 2012. [Consulta: 6 juliol 2016].
# Reginald Potts

Reginald Hubert Potts (Londres, 3 de gener de 1892 – Worthing, West Sussex, 1968) va ser un gimnasta artístic anglès que va competir a començament del segle xx.
El 1912 va prendre part en els Jocs Olímpicsd'Estocolm, on va guanyar la medalla de bronze en el concurs complet per equips, mentre fou trenta-dosè en la prova del concurs complet individual, ambdues del programa de gimnàstica.

## Referències

* ↑ «Reginald Potts Olympic Results». sports-reference.com. Arxivat de l'original el 18 d’agost 2011. [Consulta: 21 setembre 2016].
* ↑ Perfil a databaseolympics.com
# George Whitaker

George Whitaker (Walworth, Londres, 25 d'agost de 1864 – Brighton and Hove, East Sussex, 23 d'agost de 1937) va ser un tirador anglès que va competir a començaments del segle xx.
El 1908 va prendre part en els Jocs Olímpics de Londres, on guanyà la medalla de bronze en la competició de fossa olímpica per equips, mentre en la prova individual fou onzè.
El 1912, als Jocs d'Estocolm, guanyà la medalla de plata en fossa olímpica per equips i acabà en 33a posició en la prova individual.
El 1920, a Anvers, disputà els darrers Jocs Olímpics, amb una quarta posició final en la prova de fossa olímpica per equips i la dozena en la prova individual.

## Referències

* 1 2 3 «George Whitaker Olympic Results». sports-reference.com. Arxivat de l'original el 20 d’octubre 2013. [Consulta: 6 maig 2016].
# Victor Boin

Victor Boin (Brussel·les, 28 de febrer de 1886 - Brussel·les, 31 de març de 1974) va ser un esportista belga, especialista en natació, waterpolo i esgrima.

## Carrera esportiva

Va participar, als 22 anys, en els Jocs Olímpics d'Estiu de 1908 de Londres (Regne Unit), on va aconseguir guanyar la medalla de plata en la competició masculina de waterpolo. En aquests mateixos Jocs participà també en la prova dels 100 metres lliures de natació, on fou eliminat en primera ronda.
En els Jocs Olímpics d'Estiu de 1912 celebrats a Estocolm (Suècia), on va aconseguir guanyar la medalla de bronze en la competició de waterpolo, i fou quart en la prova individual d'espasa en la competició d'esgrima.
En els Jocs Olímpics d'Estiu de 1920 realitzats a Anvers (Bèlgica) guanyà la medalla de plata en la competició per equips d'espasa i fou eliminat en la primera ronda de la prova individual. En aquests Jocs fou l'encarregat de realitzar el Jurament Olímpic en la cerimònia inaugural dels Jocs.
Durant la Primera Guerra Mundial es va unir a la Força Aèria belga, on acabà sent el pilot personal de la reina Elisabet.

## Referències

* 1 2 3 4 «Olympedia – Victor Boin». [Consulta: 10 desembre 2023].
* ↑ Victor Boin : centipede sorcerer. Royal Belgian Ice Hockey Federation
# Pierre Nijs

Léon Pierre Nijs (Anvers, 4 de gener de 1890 – 1939) va ser un waterpolista belga que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de bronze en la competició de waterpolo. Vuit anys més tard, als Jocs d'Anvers, va guanyar la medalla de plata.

## Referències

* ↑ «Pierre Nijs Olympic Results». sports-reference.com. Arxivat de l'original el 14 de desembre 2012. [Consulta: 5 abril 2017].
* ↑ Pierre Nijs a olympic.org
# Otto Lasanen

Otto Abraham Lasanen (Kuopio, 14 d'abril de 1891 – Asikkala, 25 de juliol de 1955) va ser un lluitador de lluita grecoromana finlandès que va competir a començaments del segle xx.
El 1912 va prendre part en els Jocs Olímpics d'Estocolm, on guanyà la medalla de bronze de la categoria del pes ploma de lluita grecoromana.
El 1917 guanyà el títol rus de pes ploma, en ser Finlàndia part de Rússia. Lasanen era conductor.

## Referències

* 1 2 «Otto Lasanen Olympic Results». sports-reference.com. Arxivat de l'original el 15 de desembre 2012. [Consulta: 12 setembre 2016].
* ↑ Lasanen Otto Abraham. tulpaini.fi
# Eino Saastamoinen

Kaarlo Eino "Stigi" Saastamoinen (Hèlsinki, 9 d'octubre de 1887 – Hèlsinki, 4 de desembre de 1946) va ser un gimnasta finlandès que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de plata en el concurs per equips, sistema lliure del programa de gimnàstica.

## Referències

* ↑ «Eino Saastamoinen Olympic Results». sports-reference.com. Arxivat de l'original el 5 de març 2016. [Consulta: 4 octubre 2016].
* ↑ Perfil a databaseolympics.com